BANKROT DEB E’LON QILINGAN KORXONANI TUGATISh BILAN BOG‘LIQ XARAJATLARNI HISOBGA OLISh TARTIBINI O‘Z KUChINI YO‘QOTGAN DEB TOPISh HAQIDA

“Bankrotlik to‘g‘risida”gi O‘zbekiston Respublikasining Qonuniga va O‘zbekiston Respublikasi Prezidentining 2005-yil 2-maydagi PQ-66-sonli qarori (O‘zbekiston Respublikasi qonun hujjatlari to‘plami, 2005-yil, 17-18-son, 130-modda) bilan tasdiqlangan O‘zbekiston Respublikasi Monopoliyadan chiqarish, raqobat va tadbirkorlikni qo‘llab-quvvatlash davlat qo‘mitasi to‘g‘risidagi nizomga muvofiq O‘zbekiston Respublikasi Monopoliyadan chiqarish, raqobat va tadbirkorlikni qo‘llab-quvvatlash davlat qo‘mitasi qaror qiladi:
 1. O‘zbekiston Respublikasi Davlat mulki qo‘mitasi qoshidagi Iqtisodiy nochor korxonalar ishlari qo‘mitasi tomonidan tasdiqlangan “Bankrot deb e’lon qilingan korxonalarni tugatish bilan bog‘liq xarajatlarni hisobga olish tartibi” (1998-yil 19-avgust, ro‘yxat raqami 478) o‘z kuchini yo‘qotgan deb topilsin.
 2. Mazkur qaror O‘zbekiston Respublikasi Adliya vazirligida davlat ro‘yxatidan o‘tkazilgan kundan boshlab o‘n kun o‘tgandan keyin kuchga kiradi.